

**Zápisnica z 18. zasadnutia**

**Obecného zastupiteľstva**

**obce Veľké Vozokany**

**konaného 26. apríla 2022.**

**Prítomní:**

* Ing. Justína Pálková – starostka obce
* Gabriel Cigáň– poslanec obce
* Ľubomír Pálka – poslanec obce
* Ing. Lukáš Ráno - poslanec obce
* Martin Havetta – poslanec obce
* Peter Horák - poslanec obce
* Ing. Magdaléna Havettová – obyvateľka obce Veľké Vozokany
* Anton Havetta – obyvateľ obce Veľké Vozokany
* Jozef Laca – obyvateľ obce Veľké Vozokany
* Anton Čulík – obyvateľ obce Veľké Vozokany
* Ing. Ján Pobuda – obyvateľ obce Veľké Vozokany
* Ing. Katarína Pobudová – obyvateľka obce Veľké Vozokany
* Katarína Havettová – obyvateľka obce Veľké Vozokany
* Ján Babocký – obyvateľ obce Veľké Vozokany
* Ing. Tomáš Lacko – predstaviteľ firmy GreenEnergy HOLDING
* Ing. Peter Lacko - predstaviteľ firmy GreenEnergy HOLDING
* Ing. Michal Ondrášik - predstaviteľ firmy GreenEnergy HOLDING

**Navrhovaný program zasadnutia:**

1. Otvorenie.
2. Určenie zapisovateľa zápisnice, overovateľov zápisnice a návrhovej komisie.
3. Informácia o plnení uznesenia zo 17. zasadnutia OZ.
4. Prezentácia zámeru výstavby Veterného parku v KÚ Veľké Vozokany.
5. Prerokovanie žiadosti o funkčné využitie pozemku.
6. Prerokovanie investičného zámeru v areály bývalej základnej školy.
7. Vykonanie auditu verejného osvetlenia v našej obci.
8. Vybudovanie solárnej zostavy so svietidlami na miestnom cintoríne.
9. Oznámenie o podaní žaloby na obec Veľké Vozokany (ako intervenienta) – pri realizácií pozemkových úprav.
10. Organizovanie stavania mája v našej obci.
11. Organizovanie slávnosti Dňa matiek v našej obci.
12. Organizovanie Dňa detí.
13. Rôzne.
14. Diskusia.
15. Záver

**1., 2. Otvorenie, určenia zapisovateľa zápisnice, návrhovej komisie, overovateľov zápisnice.**

Starostka obce Ing. Justína Pálková privítala prítomných poslancov Obecného zastupiteľstva ako aj hostí, na 18. zasadnutí Obecného zastupiteľstva, oboznámila ich s pripraveným programom zasadnutia, o ktorom dala následne hlasovať. Konštatovala, že zasadnutie Obecného zastupiteľstva je uznášaniaschopné.

Za overovateľov zápisnice určila poslancov: Ľubomír Pálka, Martin Havetta

Do návrhovej komisie boli navhrnutí: Peter Horák, Ing. Lukáš Ráno

Za zapisovateľa zápisnice bol poverený člen návrhovej komisie: Ing. Lukáš Ráno

**UZNESENIE č. 187/2022**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov: Zdržalo sa hlasovania: 0 poslancov

**Program zasadnutia, overovateľov zápisnice, návrhovú komisiu.**

1. **Plnenie uznesenia zo 17. zasadnutia OZ.**

Starostka obce informovala prítomných poslancov o plnení uznesenia, ktoré bolo prijaté na 17. zasadnutí Obecného zastupiteľstva.

* pozvanie predstaviteľov firmy GreenEnergy – prezentácia výstavby veterného parku
* rozhodnutie vlastníkov pozemku pri bývalej základnej škole – predaj, alebo zámena
* zorganizovať stavanie mája
* zorganizovať oslavu Dňa matiek

1. **Prezentácia zámeru výstavby Veterného parku v KÚ Veľké Vozokany.**

Starostka obce Ing. Justína Pálková poslancom OZ a prítomným hosťom ( A. Čulík č. 58, Ing. J. Pobuda č. 31, Ing. K. Pobudová č. 31, J. Laca č. 96, K. Havettová č. 24, Ing. M. Havettová č. 41, A. Havetta č. 41, J. Babocký č. 132 ), predstavila predstaviteľov firmy GreenEnergy HOLDING, na OZ. Následne bol predstaviteľmi vyššie uvedenej firmy odprezentovaný zámer výstavby veterného parku v katastrálnom území Veľké Vozokany. Starostka obce dala priestor na diskusiu a otázky týkajúce sa tejto problematiky.

Jozef Laca

- aký vplyv budú mať turbíny na vtáctvo a ostatnú zver

- aká je hluková štúdia

Anton Čulík

- vyslovil obavy z vyhnania vtáctva a zvery počas výstavby aj počas prevádzky

- jednoznačne je proti výstavbe

Ing. Ján Pobuda

- vyslovil jednoznačný nesúhlas s výstavbou z dôvodu celkového negatívneho vplyvu na životné prostredie

Ing. Katarína Pobudová

- vyslovil jednoznačný nesúhlas s výstavbou z dôvodu celkového negatívneho vplyvu na životné prostredie

Ing. Magdaléna Havettová

-vyslovila názor, že by bolo potrebné prehodnotiť umiestnenie turbín smerom na vinice v našom katastrálnom území, na hranici s katastrálnym územím Nemčiňany a Čierne Kľačany.

Starostka obce oznámila prítomným, že dňa 06. mája 2022 sa pre občanov našej obce plánuje zorganizovať exkurzia do Veterného parku Gols ( Burgenland ) – Rakúsko, kde budú môcť s odborným výkladom vidieť celý komplex nielen z vonkajšej strany, ale bude im umožnený aj vstup do vnútra veternej turbíny. Starostka obce sa taktiež vyjadrila, že ako štatutárna zástupkyňa obce, nepodpísala žiadnu zmluvu o výstavbe Veterného parku ani iné dokumenty, ktoré by sa zaväzovali na jeho výstavbu. Chce však svojim občanom sprístupniť všetky pozitívne alebo negatívne skutočnosti, aby mali prehľad o možnosti prínosu výstavby Veterného parku v našom katastrálnom území, aby sme sa ( občania Veľkých Vozokán ) následne mohli vyjadriť, či podporíme zelenú energiu.

Výstavbe musí predchádzať štúdia všetkých zainteresovaných – ekológov, lesníkov, pôdohospodárov, klimatológov, vodohospodárov a ďalších odborníkov. Súčasťou štúdie bude aj verejné zhromaždenie občanov, kde sa k danému zámeru budú môcť vyjadriť. Celá štúdia bude trvať približne 2- 3 roky.

**UZNESENIE č. 188/2022**

Obecné zastupiteľstvo vo Veľkých Vozokanoch

* **berie na vedomie**

**Prezentáciu výstavby Veterného parku v katastrálnom území Veľké Vozokany, možnosť prihlásiť sa na plánovanú exkurziu do Veterného parku Gols ( Burgenland ) – Rakúsko, všetky relevantné podané informácie**.

1. **Prerokovanie žiadosti o funkčné využitie pozemku.**

Poslanci OZ prerokovali a následne schválili žiadosť od Zuzany Hrebenárovej, ohľadom funkčného využitia pozemku par. č. 4175 a 4176, ktoré má vo vlastníctve.

**UZNESENIE č. 189/2022**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov: Zdržalo sa hlasovania: 0 poslancov

**Žiadosť o funkčné využitie pozemku.**

1. **Prerokovanie investičného zámeru v areály bývalej základnej školy.**

Poslanci OZ na návrh starostky obce Ing. Justíny Pálkovej opätovne prerokovala s poslancami investičný zámer v areály bývalej základnej školy. Na zasadnutí OZ dňa 22. 03. 2022 bol prítomný aj jeden z vlastníkov ( D. Mandák) nehnuteľnosti, ktoré susedia s obecnými pozemkami v areály bývalej základnej školy. Súhlasil so zámenou pozemkov ( obecná pasienka ), na základe vypracovaného znaleckého posudku ako aj s prípravou Zámennej zmluvy. Niekoľko dní po tejto dohode D. Mandák oznámil starostke obce, že nakoľko pozemok vlastnia aj jeho dcéry, chcú sa všetci so starostkou stretnúť. Stretnutie vlastníkov pozemkov pri bývalej základnej škole so starostkou obce sa uskutoční dňa 14. mája 2022.

**UZNESENIE č. 190/2022**

Obecné zastupiteľstvo vo Veľkých Vozokanoch

* **berie na vedomie**

**Uskutočnenie stretnutia vlastníkov nehnuteľnosti pri bývalej základnej škole so starostkou obce.**

1. **Vykonanie auditu verejného osvetlenia v našej obci.**

Prítomní poslanci Obecného zastupiteľstva prerokovali predložený vypracovaný Audit verejného osvetlenia v našej obci. Celková oprava a všetky rekonštrukčné práce na verejnom osvetlení, boli vyčíslené na finančnú čiastku 30. 473,20 Eur, na miestnom cintoríne na sumu 17. 777,96 EUR a na multifunkčnom ihrisku na sumu 17. 951,51 EUR.

**UZNESENIE č. 191/2022**

Obecné zastupiteľstvo vo Veľkých Vozokanoch

* **berie na vedomie**

**Informáciu o vypracovaní auditu verejného osvetlenia v obci.**

1. **Vybudovanie solárnej zostavy so svietidlami na miestnom cintoríne.**

V tomto bode programu poslanci Obecného zastupiteľstva rokovali a predloženom návrhu starostky obce, na vybudovanie solárnej zostavy so svietidlami na miestnom cintoríne, nakoľko osvetlenie cintorína s napojením na verejné osvetlenie by bolo finančne veľmi náročné.

**UZNESENIE č. 192/2022**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov: Zdržalo sa hlasovania: 0 poslancov

**Vybudovanie solárnej zostavy so svietidlami na miestnom cintoríne.**

1. **Oznámenie o podaní žaloby na obec Veľké Vozokany (ako intervenienta) – pri realizácií pozemkových úprav.**

Starostka obce oboznámila prítomných poslancov o podaní žaloby na obec Veľké Vozokany pri realizácií pozemkových úprav. Taktiež podala informáciu, že na súdne pojednávanie je pozvaná na 10. mája 2022.

**UZNESENIE č. 193/2022**

Obecné zastupiteľstvo vo Veľkých Vozokanoch

* **berie na vedomie**

**Oznámenie o podaní žaloby na obec Veľké Vozokany (ako intervenienta) – pri realizácii pozemkových úprav, účasť na súdnom pojednávaní.**

1. **Organizovanie stavania mája v našej obci.**

Starostka obce Ing. Justína Pálková predniesla poslancom návrh zorganizovať tento rok v obci stavanie mája. Občerstvenie zabezpečí Obecný úrad a o kultúrny program sa postará dychová hudba Vozokanka. Starostka obce poprosila poslancov Obecného zastupiteľstva o pomoc pri organizovaní tejto spoločenskej akcie pre občanov našej obce, ktorá sa bude konať v sobotu 30. apríla 2022 o 17. 00 hodine.

**UZNESENIE č. 194/2022**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov: Zdržalo sa hlasovania: 0 poslancov

**Organizovanie spoločenskej akcie stavanie mája v obci 30. apríla 2022.**

1. **Organizovanie slávnosti Dňa matiek v našej obci.**

Starostka obce Ing. Justína Pálková poslancom OZ návrh zorganizovať slávnosť ku Dňu matiek, ktorá by sa mala konať dňa 8. mája 2022 v Kultúrnom dome vo Veľkých Vozokanoch.

Kultúrny program pripravia učiteľky z našej Materskej školy s deťmi, ktoré navštevujú Materskú školu.

**UZNESENIE č. 195/2022**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov: Zdržalo sa hlasovania: 0 poslancov

**Organizovanie slávnosti Dňa matiek vo Veľkých Vozokanoch, v nedeľu 8. mája 2022, o 14. 00 hodine**

1. **Organizovanie Dňa detí.**

Poslanci prerokovali organizovanie slávnosti ku Dňu detí. Starostka obce zabezpečí zapožičanie skákacieho hradu, policajného auta, koníkov na prevážanie detí.

**UZNESENIE č. 196/2022**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov: Zdržalo sa hlasovania: 0 poslancov

**Organizovanie Dňa detí.**

1. **Rôzne.**

Nikto z prítomných nemal žiaden bol na prerokovanie.

1. **Diskusia.**
2. Poslanec OZ M. Havetta predniesol návrh na zmenu prevádzkových hodín v Materskej škole a to tak, aby Materská škola bola otvorená od 7. 00 hodiny do 16. 00 hodiny a nie od 7. 00 hodiny do 15. 30 hodiny.

Starostka obce sa informovala, prečo nebol tento návrh prednesený na rodičovskom združení.

Tento návrh bude prerokovaný s personálom Materskej školy.

1. V tomto bode programu starostka obce, po schválení poslancami Obecného zastupiteľstva, dala slovo prítomným hosťom, ktorí sa zúčastnili na 17. zasadnutí OZ.

Anton Čulík

-upozornil na nedodržiavanie rýchlosti na hlavnej ceste, starostke obce doporučil požiadať o zníženie rýchlosti, osadenie výstražnej tabuľky na obmedzenie rýchlosti

Starostka obce sa vyjadrila, že tento problém dlhodobo rieši, v minulosti požiadala o zníženie rýchlosti – nebolo vyhovené zo strany dopravného inšpektorátu, taktiež má pripravenú projektovú dokumentáciu na vybudovanie jednostranného chodníka popri ceste – smer Zlaté Moravce – Vráble

Ing. Magdaléna Havettová

-upozornila, že prechod pre chodcov na hlavnej ceste je nevhodne vyznačený, nakoľko autobusová zástavka je od neho dosť vzdialená

Starostka obce vysvetlila, že zástavka autobusov má byť pri čísle domu 56 a nie pri čísle domu 54, autobus tam však nestojí, nakoľko pri čísle domu 54 je väčšie preistranstvo

**UZNESENIE č. 197/2022**

Obecné zastupiteľstvo vo Veľkých Vozokanoch

* **berie na vedomie**

**Pripomienky od občanov a adekvátne vysvetlenie starostky obce.**

1. **Záver.**

Starostka obce Ing. Justína Pálková, dala slovo členovi návrhovej komisie, aby prečítal návrh na uznesenie.

**UZNESENIE č. 196/2022**

Obecné zastupiteľstvo vo Veľkých Vozokanoch

* **schvaľuje**

hlasovaním ZA: 5 poslanci, PROTI: 0 poslancov: Zdržalo sa hlasovania: 0 poslancov

**Návrh na uznesenie z 18. zasadnutia Obecného zastupiteľstva.**

Po prijatí a schválení Uznesenia z 18. zasadnutia Obecného zastupiteľstva, starostka obce Ing. Justína Pálková oficiálne ukončila 18.zasadnutie Obecného zastupiteľstva, poďakovaním za účasť všetkým prítomným.

Ing. Justína Pálková, starostka obce

Overovatelia:

Ľubomír Pálka ..................................

Martin Havetta .................................